A macska és a sajt
(Roberti meséi közül olaszból)

A szem-fül majoros első szunnyadásába
Zörgést és csörömpölést hall a kamarába,
Észreveszi, hogy egy egér az ajtósark felől
A polcon a kövér sajtot rágicskálja belől.

Egy vén macskát felvesz a patkáról és saját
Éles-házába veti, rázárván ajtaját.
A jó macska a kártékonyt mindjárt kivégzette,
De osztán a sajtot is mind egy cseppig megette.

Egy torkos pajtásod néha tesz több kárt,
Mint amennyit rabló ellenséged árt.
Versek
Mesék